Unuigita Etendebla Firmvar-Interfaco

Unuigita Etendebla Firmvar-Interfaco (UEFI) (angle: Unified Extensible Firmware Interface, UEFI) estas interfaco inter la operaciumo kaj la firmvaro, kiu regas la bazajn funkciojn de la aparataro. 

Ĝia ĉefa tasko estas ĝuste inicialigi la aparataron kiam la komputilo ekfunkcias kaj transdoni la kontrolon al la startigilo aŭ rekte al la kerno de la operaciumo. UEFI estis evoluigita kiel anstataŭaĵo por la tradicia BIOS, interfaco kiu longe estis uzata sur ĉiuj IBM PC-kongruaj komputiloj. 

Komence, ĉi tiu teknologio nomiĝis EFI, sed poste la nomo estis ŝanĝita al UEFI. La unuan specifon evoluigis Intel. Hodiaŭ, la UEFI-normo estas subtenata kaj evoluigita de la Unified EFI Forum.

Kategorio:Sistema programaro
Kategorio:Intel